Jacqueline Hein

Jacqueline Hein (o.s. Todten, s. 29. toukokuuta 1954) on entinen itäsaksalainen keihäänheittäjä ja olympiamitalisti.

Jacqueline Todten saavutti keihäänheitossa olympiahopeaa Münchenin 1972 olympialaisissa tuloksella 62,54 m. Hän heitti vasta viimeisellä heitollaan yli 60 metriä ja nousi sillä kolmannelta sijalta toiseksi. Rooman EM-kilpailuissa 1974 hän saavutti hopeaa tuloksella 62,10 m. Vuonna 1976 hän avioitui entisen kuulantyöntäjän Siegbert Heinin kanssa ja sijoittui nimellä Jacqueline Hein Montréalin olympialaisissa neljänneksi tuloksella 63,84 m. Hän heitti jälleen parhaan tuloksensa viimeisellä heittokierroksella ja ohitti maannaisensa Sabine Sebrowskin mutta samalla heittokierroksella yhdysvaltalainen Kathy Schmidt nousi saksalaisten ohi pronssille.

Lähteet

 
 
 

Itäsaksalaiset keihäänheittäjät
Itäsaksalaiset olympiamitalistit
Vuonna 1954 syntyneet
Elävät henkilöt